CELEX: 31992R3566
Language: el
Date: 1992-12-08 00:00:00
Title: Κανονισμός (ΕΟΚ) αριθ. 3566/92 της Επιτροπής της 8ης Δεκεμβρίου 1992 σχετικά με τα παραστατικά που πρέπει να χρησιμοποιούνται ενόψει της εφαρμογής των κοινοτικών μέτρων που συνεπάγονται τον έλεγχο της χρήσης ή/και του προορισμού των εμπορευμάτων

Avis juridique important

|

31992R3566

Κανονισμός (ΕΟΚ) αριθ. 3566/92 της Επιτροπής της 8ης Δεκεμβρίου 1992 σχετικά με τα παραστατικά που πρέπει να χρησιμοποιούνται ενόψει της εφαρμογής των κοινοτικών μέτρων που συνεπάγονται τον έλεγχο της χρήσης ή/και του προορισμού των εμπορευμάτων  

Επίσημη Εφημερίδα αριθ. L 362 της 11/12/1992 σ. 0011 - 0040

ΚΑΝΟΝΙΣΜΟΣ (ΕΟΚ) αριθ. 3566/92 ΤΗΣ ΕΠΙΤΡΟΠΗΣτης 8ης Δεκεμβρίου 1992 σχετικά με τα παραστατικά  που πρέπει να χρησιμοποιούνται ενόψει της εφαρμογής των κοινοτικών μέτρων που συνεπάγονται τον  έλεγχο της χρήσης ή/και του προορισμού των εμπορευμάτων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2726/90 του Συμβουλίου της 17ης Σεπτεμβρίου 1990 για την κοινοτική  διαμετακόμιση  (1), και ιδίως το άρθρο 44 παράγραφος 1, Εκτιμώντας: ότι ο κανονισμός (ΕΟΚ) αριθ. 2823/87 της Επιτροπής  (2) περιλαμβάνει τις διατάξεις για την εφαρμογή  των κοινοτικών μέτρων που συνεπάγονται τον έλεγχο της χρήσης ή/και του προορισμού των εμπορευμάτων  και ότι είναι ανάγκη να προσαρμοστούν οι διατάξεις αυτές ανάλογα με την εξέλιξη των διοικητικών  μεθόδων 7 ότι παρά τα μέτρα που έχουν ως αποτέλεσμα την κατάργηση όλων των ελέγχων και των  διατυπώσεων που επιβάλλονται στα κοινοτικά εμπορεύματα που κυκλοφορούν στο εσωτερικό της Κοινότητας  και καθιστούν πράγματι άνευ αντικειμένου τη διαδικασία της εσωτερικής κοινοτικής διαμετακόμισης,  είναι ωστόσο σκόπιμο να διατηρηθούν τα μέτρα που προορίζονται για τον έλεγχο των κοινοτικών  εμπορευμάτων που υποβάλλονται σε προβλεπόμενη ή επιβεβλημένη χρήση ή προορισμό 7 ότι, σε συνδυασμό  με την κατάργηση των ελέγχων και των διατυπώσεων στα εσωτερικά σύνορα, άλλες αρχές εκτός από τις  τελωνειακές, είναι επίσης αρμόδιες για την έκδοση του αντιτύπου ελέγχου Τ  5 και τη διενέργεια των  ελέγχων για τη χρήση ή/και τον προορισμό των εμπορευμάτων 7 ότι κρίνεται σκόπιμη η λήψη μέτρων που  θα επιτρέπουν την εξακρίβωση της ταυτότητας του πρωτοτύπου του αντιτύπου ελέγχου Τ  5, κυρίως όταν  αυτό συμπληρώνεται μέσω ολοκληρωμένου συστήματος πληροφορικής 7 ότι κρίθηκε επίσης αναγκαίο να  γίνουν ορισμένες τροποποιήσεις στη μορφή 7 ότι για λόγους σαφήνειας θεωρήθηκε σκόπιμο να  αντικατασταθεί εξ ολοκλήρου το κείμενο του κανονισμού (ΕΟΚ) αριθ. 2823/87 από νέο κείμενο 7 ότι οι  διατάξεις που προβλέπονται στον παρόντα κανονισμό είναι σύμφωνες με τη γνώμη της Επιτροπής  Κοινοτικής Διαμετακόμισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για τους σκοπούς του παρόντος κανονισμού  νοούνται ως: α)  «αρμόδιες αρχές»: η τελωνειακή αρχή ή κάθε άλλη αρχή στην οποία ανατίθεται η εφαρμογή του  παρόντος κανονισμού 7 β)  «τελωνείο»: το τελωνείο ή ο οργανισμός που έχει αναλάβει σε τοπικό  επίπεδο την εφαρμογή του παρόντος κανονισμού. Άρθρο 2 1.  Όταν η εφαρμογή του κοινοτικού μέτρου  που έχει θεσπιστεί στον τομέα εισαγωγής ή εξαγωγής εμπορευμάτων ή κυκλοφορίας εμπορευμάτων στο  εσωτερικό της Κοινότητας εξαρτάται από την απόδειξη ότι τα εμπορεύματα που αποτελούν το αντικείμενο  του εν λόγω μέτρου χρησιμοποιήθηκαν για το σκοπό ή/και διοχετεύθηκαν στον προορισμό που προβλέπεται  ή επιβάλλεται από το μέτρο αυτό, η εν λόγω απόδειξη παρέχεται με την προσκόμιση του αντιτύπου  ελέγχου Τ  5. Το αντίτυπο ελέγχου Τ  5 είναι το αντίτυπο που συντάσσεται επί εντύπου Τ  5, το οποίο  συμπληρώνεται ενδεχομένως με ένα ή περισσότερα έντυπα Τ  5 bis, σύμφωνα με τους όρους που  αναφέρονται στο άρθρο 8, ή με ένα ή περισσότερους πίνακες φορτώσεως Τ  5 σύμφωνα με τους όρους που  αναφέρονται στα άρθρα 9 και 10. Δεν αποκλείεται η χρησιμοποίηση, συγχρόνως, αλλά για διαφορετικούς σκοπούς, πολλών αντιτύπων  ελέγχου Τ  5, εφόσον καθένα από αυτά προβλέπεται από το κοινοτικό μέτρο. 2.  Κάθε πρόσωπο που υπογράφει το αντίτυπο ελέγχου Τ  5, κατά την έννοια της παραγράφου 1,  υποχρεούται να προσδώσει στα εμπορεύματα που περιγράφονται στο παραστατικό αυτό τη χρήση ή/και τον  δηλωθέντα προορισμό. Άρθρο 3 Τα έντυπα επί των οποίων συντάσσεται το αντίτυπο ελέγχου Τ  5 πρέπει  να ανταποκρίνονται στα υποδείγματα των παραρτημάτων Ι, ΙΙ και ΙΙΙ. Τα έντυπα αυτά συμπληρώνονται  σύμφωνα με τις ενδείξεις του σημειώματος που περιλαμβάνεται στο παράρτημα IV και, ενδεχομένως,  λαμβανομένων υπόψη των συμπληρωματικών ενδείξεων που προβλέπονται στο πλαίσιο άλλων κοινοτικών  ρυθμίσεων. Κάθε κράτος μέλος συμπληρώνει το σημείωμα αυτό εφόσον είναι αναγκαίο. Το αντίτυπο ελέγχου Τ  5 εκδίδεται και χρησιμοποιείται σύμφωνα με τις διατάξεις των άρθρων 6 έως  15. Άρθρο 4 1.  Το χαρτί που χρησιμοποιείται έχει ανοιχτό μπλε χρώμα, προορίζεται για γραφή και  ζυγίζει τουλάχιστον 40 γραμμάρια ανά τετραγωνικό μέτρο. Πρέπει να είναι επαρκώς αδιαφανές ώστε οι  ενδείξεις που αναφέρονται στη μία όψη να μην επηρεάζουν το ευανάγνωστο των ενδείξεων που  αναφέρονται στην άλλη όψη, και η αντοχή του πρέπει να είναι τέτοια ώστε, κατά τη συνήθη χρήση, ούτε  να σχίζεται, ούτε να τσαλακώνεται. 2.  Οι διαστάσεις του εντύπου είναι: α)  210  Χ  297 mm για το έντυπο Τ  5 (παράρτημα Ι) και το έντυπο Τ  5 bis (παράρτημα ΙΙ), με  ανώτατη επιτρεπόμενη ανοχή  P  5 έως +  8 mm, ως προς το μήκος 7 β)  297  Χ  420 mm για τους  πίνακες φορτώσεως Τ  5 (παράρτημα ΙΙΙ), με ανώτατη επιτρεπόμενη ανοχή  P  5 έως +  8 mm ως προς το  μήκος. 3.  Τα διάφορα αντίτυπα των εντύπων, σημειώνονται με χρώματα κατά τον ακόλουθο τρόπο: -  το πρωτότυπο φέρει στη δεξιά πλευρά συνεχές περιθώριο χρώματος μαύρου, -  το πλάτος του περιθωρίου αυτού είναι περίπου τρία χιλιοστά. 4.  Η διεύθυνση επιστροφής του αντιτύπου και η παρατήρηση που περιλαμβάνεται στην εμπρόσθια όψη  μπορούν να τυπωθούν με κόκκινα στοιχεία. Άρθρο 5 Τα κράτη μέλη μπορούν να απαιτούν όπως τα έντυπα  του αντίτυπου ελέγχου Τ  5 φέρουν ένδειξη με το όνομα και τη διεύθυνση του τυπογράφου ή σήματος που  επιτρέπει την εξακρίβωση της ταυτότητάς του. Άρθρο 6 Το αντίτυπο ελέγχου Τ  5 πρέπει να  συντάσσεται σε μία από τις επίσημες γλώσσες της Κοινότητας, αποδεκτή από τις αρμόδιες αρχές του  κράτους μέλους αναχώρησης. Οι αρμόδιες αρχές ενός άλλου κράτους μέλους, στο οποίο πρέπει να προσκομιστεί το παραστατικό αυτό,  μπορούν εν ανάγκη να ζητήσουν τη μετάφραση στην επίσημη γλώσσα ή σε μία από τις επίσημες γλώσσες  του εν λόγω κράτους μέλους. Άρθρο 7 1.  Το αντίτυπο ελέγχου Τ  5 πρέπει να συμπληρώνεται στη  γραφομηχανή ή σε μηχανογραφική ή συναφή μέθοδο. Μπορεί επίσης να συμπληρώνεται ευανάγνωστα με το  χέρι, με μελάνι, και με κεφαλαία γράμματα. Τα έντυπα δεν πρέπει να φέρουν ξέσματα ούτε αλλοιώσεις. Τυχόν τροποποιήσεις πρέπει να γίνονται με  τη διαγραφή των εσφαλμένων ενδείξεων και την προσθήκη, κατά περίπτωση, των επιθυμητών ενδείξεων.  Κάθε τέτοια τροποποίηση πρέπει να εγκρίνεται από το πρόσωπο που την επιφέρει και να θεωρείται από  τις αρμόδιες αρχές. 2.  Το αντίτυπο ελέγχου Τ  5 μπορεί επίσης να ετοιμάζεται και να συμπληρώνεται με τεχνική μέθοδο  αναπαραγωγής εφόσον οι διατάξεις σχετικά με τα υποδείγματα, το χαρτί, τις διαστάσεις των εντύπων,  τη γλώσσα που χρησιμοποιείται, το ευανάγνωστο και την απαγόρευση αποξέσεων, προσθηκών και  τροποποιήσεων τηρούνται αυστηρά. Άρθρο 8 1.  Οι αρμόδιες τελωνειακές αρχές κάθε κράτους μέλους  μπορούν να επιτρέπουν στις επιχειρήσεις που έχουν την έδρα τους στο έδαφός τους να συμπληρώνουν το  αντίτυπο ελέγχου Τ  5 με ένα ή περισσότερα έντυπα Τ  5 bis εφόσον όλα αυτά τα έντυπα αφορούν μία  μόνο αποστολή εμπορευμάτων που φορτώνονται σε ένα μόνο μεταφορικό μέσο, προορίζονται για ένα μόνο  παραλήπτη και χρησιμοποιούνται για ένα μόνο σκοπό ή/και διοχετεύονται σε ένα μόνο προορισμό. 2.  Ο αριθμός των εντύπων Τ  5 bis που έχουν χρησιμοποιηθεί, σημειώνονται στη θέση 3 του αντιτύπου  ελέγχου Τ  5 που συνοδεύουν. Ο αριθμός καταχώρησης του αντιτύπου ελέγχου Τ  5 σημειώνεται στη θέση  που προορίζεται για την εγγραφή κάθε εντύπου Τ  5 bis. Ο συνολικός αριθμός των δεμάτων που  καλύπτονται από το έντυπο Τ  5 και από το ή τα έντυπα Τ  5 bis αναγράφεται στη θέση 6 του αντιτύπου  ελέγχου Τ  5. Άρθρο 9 1.  Οι αρμόδιες τελωνειακές αρχές κάθε κράτους μέλους μπορούν να επιτρέπουν  στις επιχειρήσεις που είναι εγκατεστημένες στο έδαφός τους να συμπληρώνουν το αντίτυπο ελέγχου Τ  5  με έναν ή περισσότερους πίνακες Τ  5 φόρτωσης που περιλαμβάνουν τις ενδείξεις που κανονικά  αναγράφονται στις θέσεις 31, 33, 35, 38, 100, 103 και 105 του εντύπου Τ  5, εφόσον όλα αυτά τα  έντυπα αφορούν μία μόνο αποστολή εμπορευμάτων που φορτώνονται σε ένα μόνο μεταφορικό μέσο,  προορίζονται για ένα μόνο παραλήπτη και χρησιμοποιούνται για ένα μόνο σκοπό ή/και διοχετεύονται σε  έναν μόνο προορισμό. 2.  Μόνο η εμπρόσθια όψη του εντύπου του πίνακα φόρτωσης Τ  5 μπορεί να χρησιμοποιηθεί. Πριν από  κάθε εμπόρευμα που περιλαμβάνεται στον πίνακα φόρτωσης Τ  5, πρέπει να προηγείται αύξων αριθμός 7  πρέπει να αναφέρονται όλες οι ενδείξεις που προβλέπονται από τους τίτλους των στηλών του πίνακα. Αμέσως κάτω από την τελευταία αναγραφή, πρέπει να χαράσσεται οριζόντια γραμμή και να διαγράφονται  τα κενά διαστήματα που δεν έχουν χρησιμοποιηθεί, έτσι ώστε να καθίσταται αδύνατη οποιαδήποτε  μεταγενέστερη προσθήκη. Ο συνολικός αριθμός των δεμάτων που περιέχουν τα εμπορεύματα τα οποία  περιγράφονται στον πίνακα, το συνολικό βάρος και το συνολικό καθαρό βάρος τους πρέπει να  αναγράφονται στο τέλος των αντίστοιχων στηλών. 3.  Όταν χρησιμοποιούνται πίνακες φόρτωσης Τ  5, οι θέσεις 31, 33, 35, 38, 100, 103 και 105 του  αντιτύπου ελέγχου Τ  5 στο οποίο αναφέρονται πρέπει να διαγράφονται και το έγγραφο αυτό δεν μπορεί  να συμπληρώνεται με έντυπα Τ  5 bis. 4.  Ο αριθμός των πινάκων φόρτωσης Τ  5 που χρησιμοποιούνται αναγράφεται στη θέση 4 του αντιτύπου  ελέγχου Τ  5. Ο αριθμός καταχώρησης του αντιτύπου ελέγχου Τ  5 αναφέρεται στη θέση που προορίζεται  για την καταχώρηση κάθε πίνακα φόρτωσης Τ  5. Ο συνολικός αριθμός των δεμάτων που καλύπτονται από  τους διάφορους πίνακες φόρτωσης αναφέρεται στη θέση 6 του αντιτύπου ελέγχου Τ  5. Άρθρο 10 1.   Στην άδεια που αναφέρεται στο άρθρο 9 παράγραφος 1 μπορεί να προβλέπεται ότι οι επιχειρήσεις, των  οποίων οι εγγραφές βασίζονται σε ολοκληρωμένο σύστημα ηλεκτρονικής ή αυτόματης επεξεργασίας  πληροφοριών, χρησιμοποιούν πίνακες φόρτωσης Τ  5 που έχουν καταρτιστεί με τέτοιο σύστημα και οι  οποίοι, μολονότι περιέχουν το σύνολο των ενδείξεων που αναφέρονται στον πίνακα, το υπόδειγμα του  οποίου παρατίθεται στο παράρτημα ΙΙΙ, δεν πληρούν όλους τους όρους των άρθρων 3, 4, 5 και 7 και του  άρθρου 9 παράγραφος 2, όσον αφορά την υποχρέωση να προηγείται κάθε είδους του καταλόγου αύξων  αριθμός. Οι πίνακες αυτοί πρέπει πάντως να έχουν μελετηθεί και να συμπληρώνονται με τέτοιον τρόπο, ώστε να  είναι δυνατό να χρησιμοποιούνται χωρίς δυσκολία από τα αρμόδια τελωνεία. 2.  Η άδεια παρέχεται μόνο στις επιχειρήσεις οι οποίες προσφέρουν όλα τα εχέγγυα που κρίνονται  χρήσιμα από τις αρμόδιες αρχές. 3.  Είναι επίσης δυνατό να επιτρέπεται η χρήση, ως πινάκων φόρτωσης που αναφέρονται στο άρθρο 9  παράγραφος 1 περιγραφικών πινάκων που συντάσσονται με σκοπό τη διεκπεραίωση των διατυπώσεων  αποστολής/εξαγωγής, έστω και αν οι πίνακες αυτοί εκδίδονται από επιχειρήσεις των οποίων οι  λογιστικές εγγραφές δεν βασίζονται σε ολοκληρωμένο σύστημα ηλεκτρονικής ή αυτόματης επεξεργασίας  δεδομένων. 4.  Ο κάτοχος της άδειας είναι υπεύθυνος για κάθε καταχρηστική χρησιμοποίηση, από οποιονδήποτε, των  πινάκων φόρτωσης που καταρτίζει. Άρθρο 11 1.  Το αντίτυπο ελέγχου Τ  5 και, κατά περίπτωση, τα  έντυπα Τ  5 bis ή οι πίνακες φόρτωσης Τ  5 συντάσσονται από τον ενδιαφερόμενο σε ένα πρωτότυπο και  σε τουλάχιστον ένα αντίγραφο. Κάθε ένα από τα έγγραφα αυτά πρέπει να φέρει το πρωτότυπο της  υπογραφής του ενδιαφερομένου. 2.  Στο αντίτυπο ελέγχου Τ  5 και, κατά περίπτωση, στα έντυπα Τ  5 bis ή στους πίνακες φόρτωσης Τ   5 πρέπει να αναφέρονται, όσον αφορά την περιγραφή των εμπορευμάτων και τις ειδικές μνείες, όλες οι  ενδείξεις που απαιτούνται από τις διατάξεις σχετικά με το κοινοτικό μέτρο το οποίο συνεπάγεται τη  διενέργεια του ελέγχου. 3.  Όταν τα εμπορεύματα δεν τίθενται υπό διαδικασία κοινοτικής διαμετακόμισης, το αντίτυπο ελέγχου  Τ  5 πρέπει να περιέχει, ενδεχομένως, τα στοιχεία αναφοράς του παραστατικού που έχει σχέση με τη  χρησιμοποιούμενη, ενδεχομένως, διαδικασία διαμετακόμισης. Αν δεν γίνεται χρήση διαδικασίας  κοινοτικής διαμετακόμισης, το αντίτυπο ελέγχου Τ  5 πρέπει να περιέχει μία από τις παρακάτω  μνείες: -  mercancνas fuera del procedimiento de trαnsito -  ingen forsendelsesprocedure -  nicht im  Versandverfahren befindliche Waren -  Εμπορεύματα εκτός διαδικασίας διαμετακόμισης -  goods not  covered by a transit procedure -  marchandises hors procιdure de transit -  merci non vincolate  ad una procedura di transito -  geen douanevervoer -  mercadorias nγo cobertas por um  procedimento de trβnsito. 4.  Το παραστατικό κοινοτικής διαμετακόμισης ή το παραστατικό που έχει σχέση με τη χρησιμοποιούμενη  διαδικασία διαμετακόμισης πρέπει να περιέχει τα στοιχεία αναφοράς του αντιτύπου ή των αντιτύπων  ελέγχου Τ  5 τα οποία έχουν εκδοθεί. Άρθρο 12 1.  Όταν τα εμπορεύματα κυκλοφορούν στο πλαίσιο της  διαδικασίας κοινοτικής διαμετακόμισης ή άλλης διαδικασίας διαμετακόμισης, το τελωνείο αναχώρησης  εκδίδει το αντίτυπο ελέγχου Τ  5. Το τελωνείο αναχώρησης φυλάσσει αντίγραφο του αντιτύπου ελέγχου Τ  5. Το πρωτότυπο του αντιτύπου  ελέγχου Τ  5 συνοδεύει τα εμπορεύματα τουλάχιστον μέχρι το τελωνείο στο οποίο βεβαιώνεται ο έλεγχος  του προορισμού ή/και της χρησιμοποίησης των εμπορευμάτων υπό συνθήκες ίδιες με αυτές που ισχύουν  για το παραστατικό που αφορά τη χρησιμοποιούμενη διαδικασία διαμετακόμισης. 2.  Όταν τα εμπορεύματα που υποβάλλονται σε έλεγχο της χρήσης ή/και του προορισμού δεν υπάγονται σε  διαδικασία διαμετακόμισης, το αντίτυπο ελέγχου Τ  5 εκδίδεται από τις αρμόδιες αρχές του κράτους  μέλους αποστολής. Αυτές φυλάσσουν αντίγραφο του αντιτύπου ελέγχου Τ  5. Το αντίτυπο ελέγχου Τ  5 πρέπει να φέρει μία από τις μνείες που αναφέρονται στο άρθρο 11 παράγραφος  3. 3.  Το αντίτυπο ελέγχου Τ  5 και, ενδεχομένως, το ή τα έντυπα ελέγχου Τ  5 bis ή οι πίνακες  φόρτωσης Τ  5 θεωρούνται, μετά από αίτηση του ενδιαφερομένου, από τις αρμόδιες αρχές του κράτους  μέλους αναχώρησης. Η θεώρηση πρέπει να περιλαμβάνει στο μέτρο του δυνατού, στη θέση Α (τελωνείο  αναχώρησης) των εγγράφων αυτών τα ακόλουθα στοιχεία: α)  για το αντίτυπο ελέγχου Τ  5, το όνομα και τη σφραγίδα του τελωνείου αναχώρησης, την υπογραφή  του αρμόδιου προσώπου, την ημερομηνία θεώρησης και τον αριθμό πρωτοκόλλου, που είναι δυνατό να έχει  τυπωθεί εκ των προτέρων 7 β)  για το έντυπο Τ  5 bis ή τον πίνακα φόρτωσης Τ  5, τον αριθμό που  εμφαίνεται στο αντίτυπο ελέγχου Τ  5. Ο αριθμός αυτός πρέπει να αναγράφεται είτε με σφραγίδα που  φέρει το όνομα του τελωνείου αναχώρησης είτε με το χέρι. Στην τελευταία περίπτωση, πρέπει να  συνοδεύεται από την επίσημη σφραγίδα του εν λόγω τελωνείου. Τα πρωτότυπα αυτών των παραστατικών παραδίδονται στον ενδιαφερόμενο μόλις ολοκληρωθούν όλες οι  διοικητικές διατυπώσεις. 4.  Τα εμπορεύματα και τα πρωτότυπα των αντιτύπων ελέγχου Τ  5 πρέπει να προσκομίζονται από τον  ενδιαφερόμενο στο τελωνείο προορισμού. Άρθρο 13 1.  Το τελωνείο προορισμού διενεργεί, ή αναθέτει  σε τρίτους να διενεργήσουν υπ' ευθύνη του, τον έλεγχο της χρήσης ή/και του προβλεπόμενου ή  επιβεβλημένου προορισμού. 2.  Το τελωνείο προορισμού πρέπει να διατηρεί, ενδεχομένως, με την τήρηση αντιγράφου, στοιχεία των  αντιτύπων ελέγχου Τ  5 και των αποτελεσμάτων των ελέγχων που διενεργήθηκαν. 3.  Με την επιφύλαξη των διατάξεων του άρθρου 15 το πρωτότυπο του αντιτύπου ελέγχου Τ  5  επιστρέφεται αμέσως στη διεύθυνση που αναφέρεται στη θέση «επιστρεπτέον εις .  .  .» αφού  ολοκληρωθούν όλες οι απαιτούμενες διατυπώσεις και αφού θεωρηθεί δεόντως από το τελωνείο προορισμού.  Άρθρο 14 Το πρόσωπο που προσκομίζει στο τελωνείο προορισμού αντίτυπο ελέγχου Τ  5 και την  αποστολή στην οποία αναφέρεται αυτό, μπορεί να λάβει, μετά από σχετική αίτηση, απόδειξη παραλαβής  που συντάσσεται σε έντυπο σύμφωνα με το υπόδειγμα που προβλέπεται στο άρθρο 32 παράγραφος 2 του  κανονισμού (ΕΟΚ) αριθ. 1214/92 της Επιτροπής  (1). Αυτή η απόδειξη δεν μπορεί να αντικαταστήσει το αντίτυπο ελέγχου Τ  5. Άρθρο 15 1.  Οι αρμόδιες  αρχές των κρατών μελών επιτρέπουν αποστολή που συνοδεύεται από αντίτυπο ελέγχου Τ  5 καθώς και το  ίδιο το αντίτυπο ελέγχου Τ  5 να κατατμηθούν πριν από το τέλος της διαδικασίας για την οποία  εκδόθηκε το αντίτυπο αυτό. Οι αποστολές που αποτελούν το αντικείμενο κατάτμησης είναι δυνατό να  υποβληθούν σε νέα κατάτμηση. 2.  Οι διατάξεις της παραγράφου 1 εφαρμόζονται με την επιφύλαξη των κοινοτικών μέτρων των σχετικών  με τα προϊόντα τα προερχόμενα από παρέμβαση, τα οποία πρέπει να υποβληθούν σε έλεγχο ως προς τη  χρήση ή/και τον προορισμό και τα οποία αποτελούν αντικείμενο μεταποίησης σε άλλο κράτος μέλος πριν  λάβουν τη χρήση ή/και τον τελικό προορισμό τους. 3.  Η κατάτμηση που αναφέρεται στην παράγραφο 1 συντελείται υπό τους όρους που προβλέπονται στις  παραγράφους 4 έως 7. Τα κράτη μέλη έχουν την ευχέρεια να παρεκκλίνουν από αυτούς τους όρους στην  περίπτωση που το σύνολο των αποστολών που προκύπτουν από την κατάτμηση πρέπει να λάβει τη χρήση  ή/και τον προορισμό που δηλώνεται μέσα στο κράτος μέλος όπου έλαβε χώρα η κατάτμηση. 4.  Το τελωνείο όπου πραγματοποιήθηκε η κατάτμηση παραδίδει, σύμφωνα με τις διατάξεις του άρθρου  11, απόσπασμα του αντιτύπου ελέγχου Τ  5 για κάθε τμήμα της κατατμηθείσας αποστολής,  χρησιμοποιώντας γι' αυτό το σκοπό έντυπο του αντιτύπου ελέγχου Τ  5. Κάθε απόσπασμα πρέπει, ιδίως να παρέχει τις ειδικές ενδείξεις που αναγράφονται στις θέσεις 100,  104, 105, 106 και 107 του αντιτύπου ελέγχου Τ  5 και να αναφέρει εκτός των άλλων, την καθαρή μάζα  και την καθαρή ποσότητα των εμπορευμάτων που αποτελούν το αντικείμενο της αποστολής. Κάθε απόσπασμα  αναφέρει στη θέση 106, τον αριθμό καταχώρησης, την ημερομηνία, το τελωνείο και τη χώρα έκδοσης του  αντιτύπου ελέγχου Τ  5, με μία από τις ακόλουθες ενδείξεις: -  Extracto del ejemplar de control: .  .  . .  .  . (nϊmero, fecha, oficina y paνs de expediciσn) -  Udskrift af kontroleksemplar: .  .  . .  .  . (nummer, dato, udstedende kontor og land) -  Auszug aus dem Kontrollexemplar: .  .  . .  .  . (Nummer, Datum, ausstellende Stelle und Land) -  Απόσπασμα του αντιτύπου ελέγχου: .  .  . .  .  . (αριθμός, ημερομηνία, γραφείο και χώρα εκδόσεως) -  Extract of control copy: .  .  . .  .  . (Number, date, office and country of issue) -  Extrait de l'exemplaire de contrτle: .  .  . .  .  . (numιro, date, bureau et pays de dιlivrance) -  Estratto dell'esemplare di controllo: .  .  . .  .  . (numero, data, ufficio e paese di emissione) -  Uittreksel uit controle-exemplaar: .  .  . .  .  . (nummer, datum, kantoor en land van afgifte) -  Extracto do exemplar de controlo: .  .  . .  .  . (nϊmero, data, estβncia, paνs de emissγo). 5.  Το τελωνείο όπου πραγματοποιείται η κατάτμηση αναφέρει στο αντίτυπο του αρχικού ελέγχου Τ  5  την κατάτμηση αυτού. Για το σκοπό αυτό φέρει στο χώρο «έλεγχος χρήσης ή/και προορισμού» μία από τις  ακόλουθες ενδείξεις: -  .  .  . (nϊmero) extractos expedidos - copias adjuntas -  .  .  . (antal) udstedte udskrifter -  kopier vedfψjet -  .  .  . (Anzahl) Auszόge ausgestellt - Durchschriften liegen bei -  .  .  .  (αριθμός) εκδοθέντα αποσπάσματα - συνημμένα αντίγραφα -  .  .  . (number) extracts issued - copies  attached -  .  .  . (nombre) extraits dιlivrιs - copies ci-jointes -  .  .  . (numero) estratti  rilasciati - copie allegate -  .  .  . (aantal) uittreksels afgegeven - kopieλn bijgevoegd -  .   .  . (quantidade) extractos emitidos - cσpias juntas.  Το αρχικό αντίτυπο ελέγχου Τ  5 επιστρέφεται αμελλητί στη διεύθυνση που αναφέρεται από την ένδειξη  «επιστρεπτέον εις» συνοδευόμενο από αντίγραφα των αποσπασμάτων που έχουν εκδοθεί. Το τελωνείο όπου πραγματοποιείται η κατάτμηση κρατεί αντίγραφο του αρχικού αντιτύπου ελέγχου Τ  5  και των εκδιδόμενων αποσπασμάτων. 6.  Τα πρωτότυπα των αποσπασμάτων του αντιτύπου ελέγχου Τ  5 συνοδεύουν τις τμηματικές αποστολές  ενδεχομένως, συγχρόνως, με τα έγγραφα που αφορούν τη χρησιμοποιούμενη διαδικασία. 7.  Τα αρμόδια τελωνεία των κρατών μελών προορισμού των τμημάτων της κατατμηθείσας αποστολής  εξασφαλίζουν απευθείας ή μέσω άλλων, με τη δική τους ευθύνη, τον έλεγχο της χρήσης ή/και του  προβλεπόμενου ή επιβεβλημένου προορισμού. Επιστρέφουν τα αποσπάσματα θεωρημένα σύμφωνα με το άρθρο  12 παράγραφος 4 στη διεύθυνση που αναφέρεται στο σημείο «επιστρεπτέον εις .  .  .». 8.  Στην περίπτωση νέας κατάτμησης σύμφωνα με την παράγραφο 1, εφαρμόζονται κατ' αναλογία οι  διατάξεις που αναφέρονται στις παραγράφους 2 έως 7. Άρθρο 16 1.  Το αντίτυπο ελέγχου Τ  5 μπορεί  να εκδοθεί εκ των υστέρων, εφόσον: -  για την παράλειψη της αίτησης ή τη μη έκδοση του εγγράφου αυτού τη στιγμή της αποστολής των  εμπορευμάτων δεν είναι υπεύθυνος ο ενδιαφερόμενος, ή αυτός μπορεί να προσκομίσει επαρκή απόδειξη  ικανοποιητική για τις αρμόδιες αρχές ότι οι παραλείψεις αυτές δεν οφείλονται σε συνήθη αμέλεια εκ  μέρους του. -  ο ενδιαφερόμενος προσκομίζει την απόδειξη ότι το αντίτυπο ελέγχου Τ  5 αφορά πράγματι τα  εμπορεύματα για τα οποία έχουν ολοκληρωθεί όλες οι διοικητικές διατυπώσεις, -  ο ενδιαφερόμενος προσκομίζει τα απαιτούμενα δικαιολογητικά για την έκδοση του εν λόγω εγγράφου, -  αποδεικνύεται κατά τρόπο ικανοποιητικό στις αρμόδιες αρχές ότι η εκ των υστέρων έκδοση του  αντιτύπου ελέγχου Τ  5 δεν μπορεί να δημιουργήσει αδικαιολόγητα οικονομικά πλεονεκτήματα,  λαμβανομένης υπόψη της διαδικασίας διαμετακόμισης που έχει ενδεχομένως χρησιμοποιηθεί, του  τελωνειακού καθεστώτος των εμπορευμάτων και της χρήσης ή/και του προορισμού τους. 2.  Όταν το αντίτυπο ελέγχου Τ  5 εκδίδεται εκ των υστέρων, φέρει με κόκκινα γράμματα μία από τις  ακόλουθες ενδείξεις: -  Expedido a posteriori -  Udstedt efterfψlgende -  Nachtrδglich ausgestellt -  Εκδοθέν εκ των  υστέρων -  Issued retroactively -  Dιlivrι posteriori -  Rilasciato a posteriori -  Achteraf  afgegeven -  Emitido a posteriori. Επιπλέον, ο ενδιαφερόμενος πρέπει να αναφέρει στο αντίτυπο ελέγχου Τ  5 τα στοιχεία του μεταφορικού  μέσου με το οποίο απεστάλησαν τα εμπορεύματα, καθώς και την ημερομηνία αναχώρησης και, ενδεχομένως,  την ημερομηνία προσκόμισης των εμπορευμάτων στο τελωνείο προορισμού. 3.  Το αντίτυπο ελέγχου Τ  5 που εκδίδεται εκ των υστέρων μπορεί να θεωρείται από το τελωνείο του  προορισμού μόνο αν αυτό διαπιστώσει ότι τα εμπορεύματα που αποτελούν αντικείμενο του εν λόγω  εγγράφου χρησιμοποιήθηκαν για το σκοπό ή/και έφθασαν στον προορισμό που προβλέπεται ή επιβάλλεται  από το κοινοτικό μέτρο που έχει θεσπιστεί σχετικά με την εισαγωγή, την εξαγωγή ή την κυκλοφορία των  εν λόγω εμπορευμάτων στο εσωτερικό της Κοινότητας. 4.  Αντίγραφα των αντιτύπων ελέγχου Τ  5, αποσπάσματα αντιτύπων ελέγχου Τ  5, έντυπα Τ  5 bis και  πίνακες φόρτωσης Τ  5 μπορούν να εκδίδονται σε περίπτωση απώλειας του πρωτοτύπου. Τα αντίγραφα  πρέπει να φέρουν με κεφαλαία γράμματα κόκκινου χρώματος τη λέξη «DUPLICATA» καθώς και τη σφραγίδα  του τελωνείου που εξέδωσε αυτά τα αντίγραφα και την υπογραφή του αρμόδιου υπαλλήλου. Άρθρο 17  Κατά παρέκκλιση από το άρθρο 2 και εφόσον δεν ορίζεται άλλως, κάθε κράτος μέλος έχει τη δυνατότητα  να προβλέπει ότι η απόδειξη ότι τα εμπορεύματα έχουν λάβει τη χρήση ή/και τον προορισμό που  προβλέπεται ή επιβάλλεται, παρέχεται σύμφωνα με την εθνική διαδικασία, εφόσον τα εμπορεύματα δεν  εγκαταλείπουν το έδαφός του πριν χρησιμοποιηθούν για το σκοπό ή/και διοχετευθούν στον προορισμό που  προβλέπεται ή επιβάλλεται. Άρθρο 18 Οι αρμόδιες αρχές κάθε κράτους μέλους μπορούν, στα πλαίσια  της αρμοδιότητάς τους, να επιτρέπουν στα πρόσωπα που πληρούν τους όρους του άρθρου 19 και καλούνται  στο εξής «εγκεκριμένος(οι) αποστολέας(εις)» και τα οποία προτίθενται να αποστείλουν εμπορεύματα για  τα οποία πρέπει να συνταχθεί αντίτυπο ελέγχου Τ  5, να μην προσκομίζουν στο τελωνείο αναχώρησης  ούτε τα εμπορεύματα, ούτε το αντίτυπο ελέγχου Τ  5 του οποίου τα εν λόγω εμπορεύματα αποτελούν  αντικείμενο. Άρθρο 19 1.  Η άδεια που αναφέρεται στο άρθρο 18 παρέχεται μόνο στα πρόσωπα: α)  που πραγματοποιούν συχνά αποστολές εμπορευμάτων 7 β)  των οποίων τα λογιστικά έγγραφα  επιτρέπουν στις αρμόδιες αρχές να ελέγχουν τις εργασίες 7 γ)  που παρέχουν εγγύηση όταν η έκδοση  του αντιτύπου ελέγχου Τ  5 πρέπει να συνοδεύεται από τη σύσταση εγγύησης και δ)  που δεν έχουν  διαπράξει σοβαρές ή κατ' επανάληψη παραβάσεις της ή των νομοθεσιών των σχετικών με την άδεια. 2.  Οι αρμόδιες αρχές λαμβάνουν τα κατάλληλα μέτρα για τη σύσταση της εγγύησης που αναφέρεται στην  παράγραφο 1 στοιχείο γ). 3.  Οι αρμόδιες αρχές είναι δυνατό να ανακαλέσουν την άδεια, όταν ο εγκεκριμένος αποστολέας δεν  πληροί πλέον τους όρους που προβλέπονται στην παράγραφο 1 ή δεν συμμορφώνεται με τους όρους που  προβλέπονται στην άδεια. Άρθρο 20 Στην άδεια που εκδίδεται από τις αρμόδιες αρχές καθορίζονται  κυρίως: α)  το ή τα αρμόδια τελωνεία που αποτελούν το ή τα τελωνεία αναχώρησης για τις αποστολές που  πρόκειται να πραγματοποιηθούν 7 β)  η προθεσμία εντός της οποίας, καθώς και ο τρόπος με τον οποίο,  ο εγκεκριμένος αποστολέας ενημερώνει το τελωνείο αναχώρησης σχετικά με τις αποστολές που πρόκειται  να πραγματοποιηθούν, για να μπορεί αυτό να διενεργεί ενδεχομένως έλεγχο πριν από την αναχώρηση των  εμπορευμάτων 7 γ)  η προθεσμία εντός της οποίας τα εμπορεύματα πρέπει να προσκομίζονται στο  τελωνείο προορισμού 7 αυτή η προθεσμία καθορίζεται σε συνάρτηση με τους όρους μεταφοράς 7 δ)  τα  μέτρα που πρέπει να λαμβάνονται για την εξακρίβωση της ταυτότητας. Για το σκοπό αυτό οι αρμόδιες  αρχές είναι δυνατό να ορίζουν ότι τα μεταφορικά μέσα ή τα δέματα πρέπει να φέρουν ειδικές σφραγίδες  αποδεκτές από τις αρμόδιες αρχές, που τίθενται από τον εγκεκριμένο αποστολέα. Άρθρο 21 1.  Η  άδεια προβλέπει ότι, στη θέση «τελωνείο αναχώρησης» στην πρόσθια όψη του αντιτύπου ελέγχου Τ  5,  πρέπει: α)  να τίθεται εκ των προτέρων η σφραγίδα του τελωνείου αναχώρησης και η υπογραφή υπαλλήλου του εν  λόγω τελωνείου ή β)  να τίθεται από τον εγκεκριμένο αποστολέα η ειδική μεταλλική σφραγίδα που  εγκρίνεται από τις αρμόδιες αρχές και είναι σύμφωνη με το υπόδειγμα του παραρτήματος V. Το  αποτύπωμα της εν λόγω σφραγίδας ενδέχεται να έχει τυπωθεί εκ των προτέρων στα έντυπα από  τυπογραφείο που εγκρίνεται ειδικά για το σκοπό αυτό. Ο εγκεκριμένος αποστολέας είναι υποχρεωμένος να συμπληρώσει τη θέση αυτή αναφέροντας την ημερομηνία  αποστολής των εμπορευμάτων και να δώσει στη διασάφηση αύξοντα αριθμό σύμφωνα με τους κανόνες που  προβλέπονται σχετικά στην άδεια. 2.  Οι αρμόδιες αρχές έχουν την ευχέρεια να επιβάλλουν τη χρησιμοποίηση εντύπων που φέρουν  διακριτικό σήμα. Άρθρο 22 1.  Το αργότερο κατά το χρόνο αποστολής των εμπορευμάτων, ο  εγκεκριμένος αποστολέας σημειώνει ενδεχομένως, στη θέση «έλεγχος από το τελωνείο αναχώρησης» του  αντιτύπου ελέγχου Τ  5, που έχει δεόντως συμπληρωθεί, την προθεσμία εντός της οποίας τα εμπορεύματα  πρέπει να προσκομίζονται στο τελωνείο προορισμού και τα στοιχεία αναφοράς του εγγράφου εξαγωγής που  απαιτεί το κράτος μέλος αποστολής, τα μέτρα που εφαρμόζονται για την εξακρίβωση της ταυτότητας των  εμπορευμάτων και θέτει στην εν λόγω θέση μία από τις ακόλουθες μνείες: -  Procedimiento simplificado -  Forenklet procedure -  Vereinfachtes Verfahren -  Απλουστευμένη  διαδικασία -  Simplified procedure -  Procιdure simplifiιe -  Procedura semplificata -   Vereenvoudigde regeling -  Procedimento simplificado. 2.  Μετά την αποστολή, ο εγκεκριμένος αποστολέας διαβιβάζει αμέσως στο τελωνείο αναχώρησης το  αντίγραφο του αντιτύπου ελέγχου Τ  5 συνοδευόμενο από κάθε έγγραφο επί του οποίου βασίζεται η  έκδοση του αντιτύπου ελέγχου Τ  5. 3.  Όταν το τελωνείο αναχώρησης προβαίνει σε έλεγχο μιας αποστολής κατά την αναχώρηση, θέτει τη  θεώρησή του στη θέση «έλεγχος από το τελωνείο αναχώρησης» που περιλαμβάνεται στην πρόσθια όψη του  αντιτύπου ελέγχου Τ  5. 4.  Το αντίτυπο ελέγχου Τ  5 δεόντως συμπληρωμένο και με τα στοιχεία που προβλέπονται στην  παράγραφο 1 καθώς και υπογεγραμμένο από τον εγκεκριμένο αποστολέα τεκμαίρεται ότι έχει εκδοθεί από  το τελωνείο αναχώρησης που έχει επικυρώσει εκ των προτέρων το έντυπο, κατά την έννοια του άρθρου 21  παράγραφος 1 στοιχείο α) ή το όνομα του οποίου εμφαίνεται στην ειδική σφραγίδα που αναφέρεται στο  άρθρο 21 παράγραφος 1 στοιχείο β) για να χρησιμεύσει ως απόδειξη του γεγονότος ότι τα εμπορεύματα  που αφορά έχουν χρησιμοποιηθεί με τον προβλεπόμενο τρόπο ή/και έχουν λάβει τον προβλεπόμενο ή  επιβαλλόμενο προορισμό. Άρθρο 23 1.  Ο εγκεκριμένος αποστολέας υποχρεούται: α)  να τηρεί τους όρους που προβλέπονται στον παρόντα κανονισμό και στην άδεια και β)  να λαμβάνει  όλα τα αναγκαία μέτρα για τη διασφάλιση της φύλαξης της ειδικής σφραγίδας ή των εντύπων που φέρουν  τη σφραγίδα του τελωνείου αναχώρησης ή την ειδική σφραγίδα. 2.  Ο εγκεκριμένος αποστολέας υφίσταται όλες τις συνέπειες, ιδίως τις οικονομικές, των σφαλμάτων,  παραλείψεων ή άλλων ατελειών, κατά τη συμπλήρωση των αντιτύπων ελέγχου Τ  5, καθώς και κατά τη  διεξαγωγή των διαδικασιών για τις οποίες είναι υπεύθυνος βάσει της άδειας που αναφέρεται στο άρθρο  18. 3.  Σε περίπτωση καταχρηστικής χρησιμοποίησης από οποιοδήποτε πρόσωπο των αντιτύπων ελέγχου Τ  5,  που φέρουν εκ των προτέρων τη σφραγίδα του τελωνείου αναχώρησης ή την ειδική σφραγίδα, ο  εγκεκριμένος αποστολέας, με την επιφύλαξη ποινικής δίωξης, ευθύνεται για την πληρωμή των δασμών και  των άλλων επιβαρύνσεων που δεν έχουν καταβληθεί και για την επιστροφή των οικονομικών  πλεονεκτημάτων που προέκυψαν καταχρηστικά συνεπεία της χρησιμοποίησης, εκτός αν αποδείξει στις  τελωνειακές αρχές από τις οποίες έχει εγκριθεί ότι έχει λάβει τα μέτρα που αναφέρονται στην  παράγραφο 1 στοιχείο β). Άρθρο 24 1.  Οι αρμόδιες αρχές είναι δυνατό να επιτρέπουν στον  εγκεκριμένο αποστολέα να μην υπογράφει τα αντικείμενα ελέγχου Τ  5 που φέρουν την ειδική σφραγίδα  που αναφέρεται στο άρθρο 21 παράγραφος 1 στοιχείο β) και έχουν εκδοθεί μέσω ολοκληρωμένου  συστήματος ηλεκτρονικής ή αυτόματης επεξεργασίας δεδομένων. Η άδεια αυτή παρέχεται υπό τον όρο ότι  ο εγκεκριμένος αποστολέας έχει καταθέσει προηγουμένως στις αρχές αυτές γραπτή δήλωση με την οποία  αναλαμβάνει την ευθύνη, με την επιφύλαξη ποινικής δίωξης, για την πληρωμή των δασμών και των άλλων  επιβαρύνσεων που δεν έχουν καταβληθεί και για την επιστροφή των οικονομικών ωφελειών που προέκυψαν  καταχρηστικά συνεπεία της χρησιμοποίησης των αντιτύπων ελέγχου Τ  5 που φέρουν την ειδική  σφραγίδα. 2.  Τα αντίτυπα ελέγχου Τ  5 που συντάσσονται σύμφωνα με τις διατάξεις της παραγράφου 1 πρέπει να  φέρουν στη θέση που προορίζεται για την υπογραφή του ενδιαφερομένου, μία από τις ακόλουθες μνείες: -  Dispensa de firma -  Fritaget for underskrift -  Freistellung von der Unterschriftsleistung -   Δεν απαιτείται υπογραφή -  Signature waived -  Dispense de signature -  Dispensa dalla firma -   Van ondertekening vrijgesteld -  Dispensada a assinatura. Άρθρο 25 1.  Καταργείται ο κανονισμός  (ΕΟΚ) αριθ. 2823/87. 2.  Οι αναφορές στον καταργούμενο κανονισμό πρέπει να θεωρείται ότι γίνονται στον παρόντα  κανονισμό, σύμφωνα με τον πίνακα αντιστοιχίας που παρατίθεται στο παράρτημα VI. Άρθρο 26 Τα  έντυπα που αναφέρονται στα παραρτήματα Ι, ΙΙ και ΙΙΙ του κανονισμού (ΕΟΚ) αριθ. 2823/87 είναι  δυνατό να εξακολουθήσουν να χρησιμοποιούνται μέχρις ότου εξαντληθούν τα σχετικά αποθέματα και το  αργότερο μέχρι τις 31 Δεκεμβρίου 1995. Άρθρο 27 Ο παρών κανονισμός αρχίζει να ισχύει την 1η  Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και  ισχύει άμεσα σε κάθε κράτος μέλος. Βρυξέλλες, 8 Δεκεμβρίου 1992. Για την Επιτροπή Christiane SCRIVENER Μέλος της Επιτροπής   (1) ΕΕ αριθ. L 132 της 16. 5. 1992, σ. 1.